সিগ্রিড একহিয়েলম
সিগ্রিড একহিয়েলম ছিলেন একজন বিশিষ্ট সুইডিশ ভূ-সম্পত্তির মালিক, লোহা উৎপাদনকারী অসংখ প্রতিষ্ঠান সমূহের মালিক এবং ব্যবসায়ী মহিলা। তিনি ১৭ শতকের শেষভাগে ভার্মল্যান্ডের সবচেয়ে ধনী মহিলা ছিলেন। তিনি ১৬৪০ এর কাছাকাছি জন্মগ্রহণ করেন। তিনি বেংট একহেলমের কন্যা ছিলেন। একহিয়েলম তিনবার বিয়ে করেছিলেন, প্রথমবার ১৬৬৯ সালে ক্রিশ্চিয়ান স্টিয়ারনফ্লিচটকে, দ্বিতীয়বার ১৬৭১ সালে ক্রিসপিন ফ্লাইগ-এর সাথে এবং তৃতীয়বার ১৬৭৫ সালে মার্কাস ক্রনস্ট্রোমের সাথে। ১৬৫০ সালে তার বাবা মারা যাওয়ার পর, তিনি তার বিশাল সম্পত্তি উত্তরাধিকার সূত্রে পেয়েছিলেন। তার তিনজন স্বামী-ই মারা যান, এবং একজন বিধবা হিসেবে, একহিয়েলম নিজেকে একজন উদ্যোক্তা ব্যবসায়ী হিসেবে পরিচিত করে তোলেন এবং ১৬০০ এর দশকের শেষের দিকে ভার্মল্যান্ডের মিল মালিকদের মধ্যে একটি বিশিষ্ট ভূমিকা গ্রহণ করেন। একহিয়েলম আনুমানিক ১৭০০ সালের শুরুর দিকে মারা যান।